open-index/open-wikipedia-markdown huggingface dataset:
Skyrunning

***Skyrunning*** on maastikujooks mägedes minimaalselt 2000 meetri kõrgusel merepinnast. Vastavalt reeglitele on distantsi minimaalne keskmine kalle 6%, see peab sisaldama 30% kaldega lõike, kuid üldine raskusaste ei tohi ületada mägironimise 2. kategooriat (UIAA süsteem). Kasutada võib keppe, naastudega jalanõusid ja käsi. Mõnel võistlusel võib olla kohustuslik varustus, nagu näiteks kindad.

*Skyrunning*u distantsid maailmameistrivõistlustel:

## Viited

## Välislingid
* International Skyrunning Federation website
Joaquín Caparrós

**Joaquín de Jesús Caparrós Camino** (sündinud 15. oktoobril 1955 Utreras) on Hispaania jalgpallitreener.

Pärast lühikest jalgpallurikarjääri alustas Caparrós 1980. aastatel tööd treenerina. Ta on olnud muuhulgas Hispaania klubide Villarreali (1999), Deportivo La Coruña (2005–2007), Athletic Bilbao (2007–2011), Mallorca (2011–2013), Levante (2013–2014), Granada (2014–2015) ja Osasuna (2016–2017), Šveitsi klubi Neuchâtel Xamaxi (2011) ning Katari klubi Al Ahli peatreener.

2019. aasta märtsis määrati Caparrós pärast Pablo Machíni vallandamist hooaja lõpuni Sevilla ajutiseks peatreeneriks. Aastatel 2000–2005 oli Caparrós olnud ka Sevilla peatreener.

Alates 2020. aasta märtsist on Caparrós Armeenia jalgpallikoondise peatreener.
Võlaõigusseadus

**Võlaõigusseadus** (lühend VÕS) on Eesti Vabariigi seadus, mis sätestab võlaõigusega seonduva. 

Seadus võeti vastu 29. septembril 2001 ja see jõustus 1. juulil 2002.

## Viited

## Välislingid
*Seadus eRTis
Fenoloogilised aastaajad

**Fenoloogilised aastaajad** on aastaaegade jaotamise viis elus- ja eluta looduses esinevate sesoonsete muutuste ehk fenofaaside järgi. Fenofaaside alguskuupäevade järgi saab moodustada fenoloogilise kalendri, mis on lähedalt seotud ilmastiku muutustega, kuid siiski ei ole fenoloogilised aastaajad päris samad mis klimaatilised aastaajad. Inglise keeles nimetatakse neid ökoloogilisteks aastaaegadeks.

## Fenoloogiliste aastaaegade loend

* Eeltalv algab esimese lume tulekuga
* talv saabub püsiva lumikatte tekkimisega, taimed on puhkeseisundis, loomade elutegevus aeglustub
* kevadtalv: püsiv lumikate, selged ilmad, tedre- ja metsisemängu aeg, künnivarese saabumine, tihaste laulmine, metsloomad elavnevad
* varakevad: lumi sulab, kasemahl jookseb, kask, sarapuu, sinilill õitsevad, talirukis hakkab kasvama
* kevad: algab vahtra õitsemahakkamisega, sel ajal õitseb enamik taimeliike ja puid, saabuvad rändlinnud, poegivad loomad
* suvi: algab õunapuude õitsemahakkamise, rukki loomise ja piiritaja saabumisega, lõpeb lehtede langemise ja esimeste öökülmadega
* südasuvi: algab pärast jaanipäeva pärna õitsemise ajal, kui ööpäeva keskmine temperatuur on üle 15&nbsp;°C, valmivad suviõunad ja karusmarjad, lõpeb ilmade halvenemise, päevade lühenemise ja pimedate ööde tulekuga
* sügis: algab ilmade jahenemise ja öö pikenemisega. Sel ajal kogunevad ja lahkuvad rändlinnud, lehed värvuvad, koristatakse teravilju
* hilissügis: algab lehtede varisemise ning hanede ja luikede suurrändega, lõpeb talirukki kasv, koevad siig, lõhe ja meriforell, lõpeb esimese suure lume tulekuga

## Erinevused Eestis
Kui seada kindlate fenofaaside kuupäevad kaardile, ilmnevad teatud seaduspärad looduse arengus. Üldiselt liiguvad fenofaasid 3-6 päeva 100&nbsp;km kohta, sõltudes muidugi ka keskmisest õhutemperatuurist. Faasid levivad lõunast põhja, kaldudes Läänemere temperatuuri või Pandivere kõrgustiku mõjul kirde või loode suunas. Kõrgustikel pidurdub fenoloogiline areng 1-3 päeva 100 meetri kohta, mida on eriti näha lume sulamise ajal. Fenoloogilise arengu kiiruse järgi eristub piirkonniti neli piirkonda: 1) Lõuna-Eesti, 2) Läänemere mõju all Lääne- ja Kesk-Eesti, 3) Lääne-Eesti saared, 4) Kirde-Eesti.

Lisaks piirkondlikele erinevustele uuritakse fenoloogiliste sündmuste muutust aastate lõikes. Nii on selgunud, et looduse kevadine ja suvine areng on viimase poolsajandi jooksul 2-5 päeva varasemaks nihkunud, kiirenedes eriti viimastel aastatel.

## Vaata ka
* aastaajad
* klimaatilised aastaajad
* meteoroloogilised aastaajad
* pööripäev

## Viited
Püha Stefanuse katedraal

**Püha Stefanuse katedraal** (saksa keeles *Stephansdom*) on romaani ja gooti stiilis ehitatud katedraal Austrias Viini vanalinnas Innere Stadtis. See on Viini roomakatoliku peapiiskopkonna (ladina keeles *Archidioecesis Viennensis*) peakirik, Viini peapiiskopi aujärje asupaik. 

Katedraali ehitamist alustati romaani stiilis 1137. aastal. 1359. aastal algas selle laiendamine gooti stiilis. Lõpliku kuju omandas kirik 1511. aastal. Katedraal on ehitatud heledast lubjakivist, mis on aja jooksul tumenenud. Selle pikkus on 198,2 m ja laius 62 m. Lõunapoolse torni kõrgus on 136,44 m ja põhjapoolse torni kõrgus 68,3 m. Katuseharja kõrgus kesklöövi kohal on 60 m.

## Välislingid
Muusikapäev

**Muusikapäev** võib tähendada järgmist:
*rahvusvaheline muusikapäev (*International Music Day*), toimub 1. oktoobril
*Fête de la Musique (prantsuse keeles, inglise keeles *World Music Day*), toimub 21. juunil
*Eesti muusikapäev (1909 Tartus)
*Tartu muusikapäevad (1979-1991 Tartus)
Narva (perekonnanimi)

**Narva** on perekonnanimi.

## Nime kandjaid
*Jaan Narva (sündinud 1958), eesti maletaja
*Regina Narva (sündinud 1970), eesti maletaja
*Triin Narva (sündinud 1994), eesti maletaja
Niva

**Niva** võib tähendada järgmist:
*Niva (auto) (ka Lada Niva, ka VAZ 2121), automark
*Chevrolet Niva (VAZ 2123), automark
*Niva (Pihkva oblast), küla Venemaal Pihkva oblastis
*Niva oli populaarne nädalaajakiri, mis ilmus Venemaal 19. sajandi keskpaigast 20. sajandi alguseni

## Vaata ka
*Bolšaja Niva
*Dolgaja Niva
Le Youth

**Wes James**, esienejanimega **Le Youth**, on Ameerika elektroonilise tantsumuusika DJ ja produtsent. Ta on tuntud 1990. aastate R&B- ja *[[house]]*- muusika kombineerimise poolest. Wesil oli oma raadiosaade "Le Youth's Friday Night House Party", mida edastas Capital Xtra. 

James kasvas üles Ohios, kuid nüüd elab Los Angeleses.

## Karjäär
### 2013 – praeguseni : Cool EP
Wes pälvis internetis tähelepanu, kui ta avaldas Soundcloudis laulu "Cool", mida kuulati ühe nädala jooksul 200 000 korda. See laul sisaldab fragmente Cassie Ventura loost "Me & U". Plaadifirma Ultra Records võttis Le Youthiga ühendust ja andis laulu "Cool" singlina välja. Muusikavideo režissöör oli Renata Raksha ning video ilmus 9. aprill 2013. Samanimeline "Cool EP" ilmus 2013. aasta 2. juulil. 22. juulil kuulutas BBC Radio 1 "Cool EP" nädala plaadiks.

## Diskograafia

### Singlid

* Cool (2013)
* Dance with Me (koos Dominique Young Uniquega) (2014)
* Feel Your Love (koos Javeoniga) (2014)
* Real (2015)
* Touch (2015)
* Boomerang (koos Tay Beckhamiga) (2016)
* If You're Leaving (koos Sydniega) (2016)
* Clap Your Hands (koos Ava Maxiga) (2017)
* Stay (koos Karen Hardingiga) (2018)
Tuvifotograafia

**Tuvifotograafia** on 1907. aastal saksa apteekri Julius Neubronneri leiutatud aerofotograafia tehnika. Võtte tegemiseks kasutati sel ajal aegvõtte tehnikat. Neubronner kasutas tuvisid ka ravimite kättetoimetamisel.
__NOTOC__

## Vaata ka
* Sõjatuvi

## Viited

## Bibliograafia
* Olivier Berger, *Rapport concernant le traitement de conservation-restauration d'une série de petits appareils photographiques pour pigeons*, 2008 (võrguväljaanne, arhiiveeritud allikas)
* Laurent Lagneau. Des pigeons dans la guerre, 10. november 2008
*

## Välislingid
Boeing 747-8

**Boeing 747-8** on laiakereline lennuk, mille töötas välja Boeing Commercial Airplanes. See kuulutati välja 2005. aastal. 747-8 on kolmas generatsioon 747 lennukitüübist, millel on pikem kere, ümber disainitud tiivad, uued mootorid ja parem tõhusus. 747-8 on suurim versioon 747 lennukitüübist, suurim kommertslennuk, mis on valmistatud Ameerika Ühendriikides ja see on ka pikim reisilennuk maailmas.

747-8 lennukitüüpi on kahte varianti: 747-8 Intercontinental (747-8I) reisijateveoks ja 747-8 Freighter (747-8F) kaubaveoks. 747-8F lennuki esmalend toimus 8. veebruaril 2010, sellele järgnes 747-8I 20. märtsil 2011. Esimene 747-8F võeti vastu Cargoluxi poolt 2011. aasta oktoobris ning reisilennuki mudeleid hakati vastu võtma 2012. aastal. 2018. aasta detsembri seisuga on Boeing 747-8 lennukitüübile esitatud 154 tellimust: 107 kaubalennuki versioonile ja 47 reisilennuki versioonile.

## Välislingid

* Boeing 747 Boeingu kodulehel boeing.com (*inglise keeles*)
Adrenokortikotroopne hormoon

**Adrenokortikotroopne hormoon** (ka **ACTH**, **adrenokortikotropiin** ja **kortikotropiin**) on ajuripatsi eessagaras sünteesitav peptiidhormoon.

Adrenokortikotroopne hormoon koosneb 39 aminohappest.

ACTH funktsioon on neerupealise koores glükokortikoidide tootmise ja sekretsiooni ergutamine. Nõristust stimuleerib hüpotalamuse kortikotropiini vabastav hormoon (CRH), füüsiline treening, stress ja valu. ACTH sekretsioon varieerub ööpäeva jooksul suures ulatuses, olles maksimaalne hommikul ja minimaalne õhtul.

## Viited
Marija Pejčinović Burić

**Marija Pejčinović Burić** (sündinud 9. aprillil 1963 Mostaris) on Horvaatia poliitik, Horvaatia Demokraatliku Liidu liige. Ta on olnud Horvaatia välis- ja euroopa asjade minister ning Horvaatia asepeaminister. 18. septembrist 2019 kuni 18. septembrini 2024 oli ta Euroopa Nõukogu peasekretär.

Ta lõpetas aastal 1985 Zagrebi ülikooli majandusteaduskonna. Aastal 1994 kaitses ta Euroopa Kolledži Natolini filiaalis (Varssavis) magistriväitekirja.

Ta oli 19. juunist 2017 kuni 19. juulini 2019 Horvaatia välis- ja euroopa asjade minister ning Horvaatia asepeaminister.

## Välislingid
* Marija Pejčinović Burić Horvaatia valitsuse kodulehel (horvaadi keeles)
Rahvusvaheline Valga militaarajaloo festival

**Rahvusvaheline Valga militaarajaloo festival** on Valga maakonnas Valgas igal aastal toimuv rahvusvaheline sõjaajaloo festival. Festivali korraldab Meelis Kivi.

Festivalil osalevad teiste seas eri riikide sõjaajaloo klubide liikmed. Festivali raames tehakse näidislahinguid, toimub sõjameeste marss läbi linna.

2018. aastal toimus kümnes festival.


Valga Militaarajaloo festival 2021 05.jpg
Valga Militaarajaloo festival 2021 07.jpg
Valga Militaarajaloo festival 2021 11.jpg
Valga Militaarajaloo festival 2021 20.jpg
Valga Militaarajaloo festival 2021 22.jpg
Valga Militaarajaloo festival 2021 28.jpg
Valga Militaarajaloo festival 2021 40.jpg
Valga Militaarajaloo festival 2021 47.jpg
Valga Militaarajaloo festival 2021 51.jpg
Valga Militaarajaloo festival 2021 57.jpg
Valga Militaarajaloo festival 2021 70.jpg
Valga Militaarajaloo festival 2021 82.jpg
Valga Militaarajaloo festival 2021 90.jpg
Valga Militaarajaloo festival 2021 91.jpg
Valga Militaarajaloo festival 2021 100.jpg


## Viited
Alar Nääme

**Alar Nääme** (sündinud 21. detsembril 1983) on eesti poliitik, endine Tallinna Kesklinnaosa vanem, kes on süüdi mõistetud omastamises.
Riigikaitse Nõukogu

**Riigikaitse Nõukogu** on Vabariigi Presidendi juures tegutsev organ, mis annab nõu riigikaitsega seotud küsimustes.

Nõukogu koosseisu kuuluvad Riigikogu esimees, peaminister, Riigikogu riigikaitsekomisjoni esimees, Riigikogu väliskomisjoni esimees, välisminister, kaitseminister, rahandusminister, siseminister, justiitsminister, majandus- ja taristuminister ning kaitseväe juhataja.

## Viited

## Välislingid
*Nõukogust Vabariigi Presidendi kodulehel
Solitäär

**Solitäär** (inglise keeles *solitaire*) on maastikukujunduses üksikpuu, -põõsas või -taim, mis paigutatakse üksikult või kompositsiooni dominantse elemendina. Kompositsioonis eristub teistest kvalitatiivsete (vormi, värvuse, suuruse vm morfoloogiliste) omaduste poolest. Tuleneb prantsuse sõnast *solitaire* (üksik). Sellist üksiktaime nimetatakse ka aktsenttaimeks.  

## Solitäär aiakujunduses
Üksikpuid, -põõsaid ja dekoratiivtaimi kasutatakse aiakujunduses eesmärgiga suunata vaateid soovitud kohta. Vastavalt suurusele ja kujule on erinevad puit- ja rohttaimed mõjusad kas lähi- või kaugvaates.

### Puud ja põõsad
Täiskasvanud üksikpuud mõjuvad maastikul väga efektselt just oma suuruse poolest. Aiakujunduses on solitäärpuudel tähtis roll suunata vaateid mingis kindlas suunas. Tavaliselt paigutatakse üksikpuu teeraja või vaatekoridori lõppu.
Silmapaistvate dekoratiivsete omadustega üksikpuid kasutatakse aktsendina nii lähi- kui ka kaugvaadetes. Üksikpuude valimisel arvestatakse võra- ja tüvekuju (siluetti), lehestiku ja/või õite värvust ning samuti ka õitsemise kestust ja intensiivsust. Kui suured puud mõjuvad efektselt ka eemalt vaadates, siis dekoratiivpõõsaid kasutatakse nende tagasihoidlike mõõtmete tõttu vaid lähivaates. Üksikpuu paigutamisel tuleb valida talle ökoloogiliselt sobiv avatud kasvukoht, kus ta oleks võimalikult hästi vaadeldav, ning jälgida ka, et puu võra ei liituks aja jooksul teiste puude võradega ega jääks teiste puude külgvarju.

### Dekoratiivtaimed
Sarnaselt puude ja põõsastega kasutatakse aiakujunduses ka üksiktaimi, mis istutatakse ümbritsevatest taimedest eraldi või luuakse teistega kompositsioone. Aktsenttaimi kasutatakse eriliigilises kompositsioonis dominantse elemendina, üksikult ka taime dekoratiivsete omaduste esiletoomiseks. Üksiktaimed on efektsed kuju, värvi või suuruse poolest. Muidugi tuleb ka üksiktaimede eest regulaarselt hoolt kanda, et nende välimus püsiks efektne ja pilkupüüdev.

## Viited
Beauvais

**Beauvais** on linn Prantsusmaal, Oise'i departemangu keskus. Linn asub umbes 75 km kaugusel Pariisist.

## Viited
Harilik pukspuu

**Harilik pukspuu** (*Buxus sempervirens*) on pukspuuliste sugukonda kuuluv igihaljas põõsas või väike puu, mis kasvab 6–10 m, Eestis kuni 1 m kõrguseks ja mille läbimõõt on kuni 20 cm (harva kuni 45 cm).

Koor on hallikas, peenerõmeline. Võrsed on neljatahulised, rohelised. Lehed on vastakud, terveservalised, nahkjad, ovaalsed või elliptilised ning 1–3 cm pikad. Lehed pealt tumerohelised, alt heledamad. Emasõied suurtes peades võrsete tipus, isasõied väikestes peades emasõisiku alusel. Õied on kollakasrohelised. Vili on 3-osaline nahkjas kupar, igas osas 2 tumedat läikivat seemet, mis paiskuvad kupra avanedes taimest eemale. Kollakasvalge puit on tihe, raske ja väga tugev, sobib treimis- ja nikerdustöödeks.

## Jaotumine ja elupaik
Levinud peamiselt Ida- ja Kagu-Aasia, Kesk-Ameerika, Aafrika ja Lõuna-Euroopa lähistroopikas ja parasvöötmes. Liik on lokaalselt naturaliseeritud Põhja-Ameerikas.

Eestis kasvatatakse Lõuna-Euroopast pärit väga aeglasekasvulist hari­likku pukspuud haljastuses, tema lehed ja koor on mürgised. Talub hästi varju, kuid meil on ta külma­õrn.

## Kasvatamine

Taimed eelistavad kasvamiseks lubjarikkamaid hea drenaažiga muldi ja varjukamat kasvukohta, kuhu mõne tunni päeva jooksul võiks siiski päike paista. Meil on pukspuude kasvatamisel probleemiks kevadine füsioloogiline kuivamine, seda eriti siis, kui maapind on sügavalt külmunud. Seepärast tuleb pukspuud istutada varju või kaitsta neid kevadpäikese eest kinnikatmise abil. Viljad meil ei valmi, seepärast paljundatakse taimi peaasjalikult pistikutega, Euroopas ka seemnetega, kuid need kaotavad üsna kiirelt idanevuse ja külvatakse sügisel kohe pärast valmimist. Taimede talvekahjustuste vältimiseks ei tohiks neid sügisel pügada, vaid teha seda kevadel või kohe pärast jaanipäeva.

## Muud kasutusalad
Lehti kasutati varem kiniini asemel ja palaviku vähendajana. Harilik pukspuu on paljude haiguste raviks kasutatav ravimtaim. See sisaldab steroidseid alkaloide, nagu tsüklobuksiin. See sisaldab ka flavonoide.

Harilik pukspuu ei olnud selle meditsiiniliseks kasutamiseks teada enne 17. sajandi algust. Pärast seda leiti, et lehtedel (mis sisaldavad alkaloide, õlisid ja tanniini), koorel (mis sisaldab klorofülli, vaha, vaiku, ligniini ja mineraale) ja puidust saadud õlil on meditsiiniline toime. Seejärel kasutati seda podagra, kuseteede infektsioonide, sooleusside, krooniliste nahaprobleemide, süüfilise, hemorroidide, epilepsia, peavalu raviks, kuid samuti raviti sellega leeprat, reumat, HIV-i, palavikku ja malaariat. Malaaria raviks kasutati seda kiniini asendajana, kuid kõrvaltoimete tõttu ja asjaolu tõttu, et harilikust pukspuust on paremaid ravivahendeid, ei kasutata seda enam tavaliselt nende haiguste raviks.

## Viited

## Välislingid
*
Dominic Solanke

**Dominic Ayodele Solanke-Mitchell** (sündinud 14. septembril 1997 Readingus) on Inglismaa jalgpallur, kes mängib ründajana Premier League'i klubis Tottenham Hotspur.

Ta alustas klubikarjääri Chelseas, mille noorteakadeemiaga liitus ta 2004. aastal. 2014. aasta septembris sõlmis ta Chelseaga oma esimese profilepingu. 17. oktoobril 2014 tegi ta mängus NK Maribori vastu debüüdi UEFA Meistrite Liigas. Inglismaa kõrgliigas tal Chelsea rivistuses kordagi väljakule pääseda ei õnnestunud. Hooajal 2015–16 mängis ta laenul Hollandi kõrgliiga klubis SBV Vitesse, lüües seitse väravat.

2017. aasta mais sõlmis ta lepingu Liverpooliga. 13. mail 2018 lõi ta mängus Brighton & Hove Albioni vastu oma esimese värava Inglismaa kõrgliigas.

2019. aasta jaanuaris sõlmis ta pikaajalise lepingu Inglismaa kõrgliigaklubiga AFC Bournemouth. Aastatel 2020–2022 lõi Solanke Inglismaa esiliigas kahe hooajaga 44 väravat ning aitas 2022. aastal Bournemouthil tagasi kõrgliigasse pääseda. Hooajal 2021/22 oli ta Fulhami mängija Aleksandar Mitrovići järel Inglismaa esiliigas paremuselt teine väravalööja (29 väravat) ning ta valiti liigahooaja sümboolsesse koosseisu.  Hooajal 2023/24 lõi Solanke Inglismaa kõrgliigas 19 väravat ning 2024. aastal ta lisaks Bournemouthi aasta mängijaks.

2024. aasta augustis sõlmis ta kuueaastase lepingu  which was a club-record departure for AFC Bournemouth,

2017. aastal tuli Solanke Inglismaa kuni 20-aastaste koondisega juunioride maailmameistriks. Ta lõi turniiril neli väravat ja valiti turniiri parimaks mängijaks. Inglismaa jalgpallikoondises tegi ta debüüdi 2017. aasta novembris sõprusmängus Brasiilia vastu.

## Viited

## Välislingid
Charlie Taylor

**Charles James Taylor** (sündinud 18. septembril 1993 Yorkis) on Inglismaa jalgpallur, kes mängib vasakkaitsjana Premier League'i klubis Burnley.

Ta alustas klubikarjääri 2011. aastal Inglismaa esiliiga Leeds Unitedis. Aastad 2012–2014 mängis ta laenul teistes klubides: Inglismaa tugevuselt neljanda liiga klubides Bradford City, York City ja Fleetwood Town ning Šotimaa kõrgliiga klubis Inverness Caledonian Thistle. Alates hooajast 2014–15 mängis Taylor Leeds Unitedi põhikoosseisus. Hooajal 2015–16 valiti ta Leeds Unitedi hooaja parimaks mängijaks.

2017. aasta juulis sõlmis ta nelja-aastase lepingu Burnleyga.

## Välislingid

* Profiil Burnley F.C. kodulehel
Noor Venemaa

**Noor Venemaa** (vene keeles Россия молодая) oli Venemaa noorte valitsusmeelne liikumine, mille ideoloogiaks oli kodanlik natsionalism. Liikumine kestis 2005-2017. Liikumist juhtis Maksim Mištšenko. 

Liikumine sai alguse 2005 ja nende manifestis öeldi, et nad võitlevad Lääne riikide ekspansiooni, aga ka üldise terrorismi ja korruptsiooni vastu.

Liikumine pälvis tähelepanu oma protestimiitingutega välissaatkondade juures, oma poliitiliste tänavaaktsioonidega, samuti oma oponentide füüsilise karistamisega.

Liikumine tegi mitmeid protestimiitinguid ka Eesti Suursaatkonna Moskvas juures.
2019. aasta Utrechti tulistamine

**2019. aasta Utrechti tulistamine** oli Hollandis Utrechtis 18. märtsil rahulike elanike vastu toime pandud relvastatud kallaletung, mille käigus hukkus vähemalt kolm trammis sõitnud inimest ja vähemalt viis sai vigastada. Kolm päeva varem oli Uus-Meremaal toimunud Christchurchi mošeetulistamine, milles hukkus ligi 50 inimest.

## Viited

BBC:
*Utrecht shootings: Hunt for gunman after attack on tram
*Dutch shooting: Utrecht police arrest suspect after three killed
*Dutch shooting: Letter suggests motive in Utrecht attack

Reuters:
*Dutch police arrest Turkish man suspected of killing three in tram shooting
Muuseuminõukogu

**Muuseuminõukogu** on Eesti Kultuuriministeeriumi juures tegutsev nõukogu, mis annab nõu muuseumiseadusega seotud asjades.

2018-2021 on muuseuminõukogu esimees Anton Pärn.

Muuseuminõukogu annab välja Eesti muuseumide aastaauhindu.

## Viited

## Välislingid
*Muuseuminõukogust Eesti Kultuuriministeeriumi kodulehel
Ekspansioon (täpsustus)

**Ekspansioon** (ladina keeles sõnast *exp&#257;nsio* 'lainemine, levimine') on paisumine, laiumine, levimine.
***[[Ekspansioon]]** on poliitikas ja majanduses riigipiiride laiendamine, uute turgude ja asumaade hõivamine.
****Ekspansionism** ehk **ekspansioonipoliitika** on ekspansiooni toetav poliitika.
***[[Ekspansioon (bioloogia)|Ekspansioon]]** on bioloogias liigi levila suurenemine.
***[[Ekspansioon (majandus)|Ekspansioon]]** on riigi kiire areng majanduses.
***[[Ekspansiivne inimene]]** ei hoia end tunnete väljendamisel tagasi ja reageerib kõigele tormakalt. Vaimuhaigetel näiteks võib olla suurusehullustus.

## Vaata ka
*Ekspander

## Kirjandus
*Võõrsõnade leksikon. Valgus, 2006.
Tallinna Ülikooli sajandi vilistlane

**Tallinna Ülikooli sajandi vilistlane** on Tallinna Ülikooli aunimetus, millega ülikool tunnustas vilistlasi, kes on oluliselt panustanud Eesti ühiskonna, hariduse ja kultuuri arengusse.

Tallinna Ülikooli sajandi vilistlase aunimetus anti 2019. aastal sajale vilistlasele. Nende nimed kuulutati välja Tallinna Ülikooli päeval, 18. märtsil 2019, seoses saja aasta möödumisega ülikooli eelkäijaks olnud Tallinna Õpetajate Seminari tegevuse algusest.

## Tallinna Ülikooli sajandi vilistlased (koos lõpetamise aastaga)

*Sirje Almann 1995
*Lembit Andresen 1957
*Janne Andresoo 1996
*Ants Antson 1975
*Reili Argus 2008
*Angela Arraste 2009
*Andres Avarand 1998
*Martin Ehala 1990
*Eve Eisenschmidt 2006
*Heiki Ernits 1975
*Anneli Habicht 2015
*Joonas Hellerma 2009
*Tiina Hiob 1999
*Kaia Iva 1986
*Peeter Jalakas 1987
*Larissa Jõgi 1982
*Tiit Karuks 1970
*Merle Karusoo 1999
*Saskia Kask 2011
*Sulev Keedus 1979

*Üllar Kerde 1976
*Krista Kerge 2003
*Saale Kibin 2003
*Hele Kiisel 1977
*Jaak Kilmi 1998
*Toomas Kirss 1984
*Vladislav Koržets 1974
*Jaagup Kreem 1995
*Hasso Krull 1998
*Ave Kumpas-Maior 1960
*Mart Kuurme 1997
*Rait Kuuse 2002
*Tiit Kõrvits 2004
*Mart Laanpere 2013
*Roomet Leiger 2008
*Lennart Lennuk 2010
*Madis Lepik 1982
*Lauri Leppik 2006
*Marek Link 2006
*Reet Linna 1968

*Krista Loogma 2004
*Uno Loop 1980
*Birgy Lorenz 2017
*Karin Lukk 2009
*Ott Lumi 2005
*Sven Lõhmus 1994
*Liis Läll 2004
*Mikk Marran 2003
*Tiina Meeri 1977
*Dimitri Mironov 2008
*Maia Muldma 2004
*Piret Mõistlik 2001
*Mart Mäe 2010
*Haide Männamäe 1993
*Mare Müürsepp 2005
*Endel Noor 1993
*Renee Nõmmik 1984
*Urmas Ott 1979
*Juhan Paadam 1976
*Kalev Pihl 2002

*Olavi Pihlamägi 1971
*Katrin Poom-Valickis 2008
*Kristjan Port 1982
*Allan Puur 2000
*Jaan Rannap 1956
*Lydia Rahula 1973
*Marko Reikop 1991
*Mailis Reps 1998
*Evar Riitsaar 1994
*Triin Ruumet 2014
*Darja Saar 2008
*Olivia Saar 1959
*Tõnis Saarts 2017
*Edgar Schlümmer 2004
*Luule Sakkeus 2000
*Jaak Salumets 1978
*Tõnis Stamberg 2004
*Raivo Suviste 1980
*Mart Taniel 2005
*Aksel Telgmaa 1956

*Tiina Tiit 1991
*Ilmar Tomusk 1989
*Jaan Tootsen 2000
*Teibi Torm 2011
*Toomas Tross 1992
*Toomas Tõnise 1976
*Toomas Tõniste 1996
*Lembit Türnpuu 1957
*Marge Unt 2007
*Hannaliisa Uusma 2011
*Marika Vaarik 1991
*Urmas Vadi 2002
*Elmar Vaher 2016
*Maarja Vaino 2011
*Margus Viher 1996
*Kristina Viirpalu 2007
*Rein Virkus 1955
*Sirje Virkus 1997
*David Vseviov 2003
*Anu Välba 1998


## Viited
Dominique Moïsi

**Dominique Moïsi** (sündinud 21. oktoobril 1946) on prantsuse politoloog ja kirjanik.

Ta on õppinud Sorbonne'i ja Harvardi ülikoolis politoloogiat.

Ta töötas Raymond Aroni assistendina instituudis École nationale d'administration.

Tema tuntuim raamat on "Emotsioonide geopoliitika". Selle raamatu on ta pühendanud oma isale Jules Moisile, kellel õnnestus Auschwitzi koonduslaagris ellu jääda.

"Emotsioonide geopoliitika" sissejuhatuses selgitab ta oma vaadete kujunemist. Lisaks maailmas saadud isiklikele kogemustele osutab ta oma õpetajatele: 

::*Oma töös ma toetun suuresti oma intellektuaalsetele õpetajatele, Stanley Hoffmannile Harvardist ja Pierre Hassnerile Prantsuse Rahvusvaheliste Uuringute keskusest, kes rõhutavad oma töödes emotsioonide mõju geopoliitikas. Nad mõlemad olid minu õppejõud, enne kui minust sai nende kolleeg ja sõber, samuti on nad mõlemad – nagu minagi – Raymond Aroni õpilased.*

## Viited
Tšiga keel

**Tšiga keel** on bantu keelte J-rühma kuuluv keel, mida räägivad tšigad Ugandas. 

Kõnelejaid oli 2002. aastal 1,58 miljonit.

Tšiga keel sarnaneb väga nkore keelega ja sageli käsitletakse neid ühe, nkore-tšiga keelena.

Tšiga keel on õppekeel põhikoolis ja seda õpetatakse ainena gümnaasiumis.

## Viited

## Välislingid
*https://wals.info/languoid/lect/wals_code_nko
Eesti Kaptenite Klubi

### '''Eesti Kaptenite Klubi''' ([[lühend]] '''EKK''') o on taasiseseisvunud riigi vanim meremeeste organisatsioon. Eesti Kaptenite Klubi ühendab tegutsevaid ja endisi Eesti laevakapteneid.
Klubi asutati 14. aprillil 1998.   

Koos teiste mereorganisatsioonidega annab klubi välja aasta mereharija aunimetust..

## Vaata ka
*Eesti Laevajuhtide Liit

## Viited

## Välislingid
*Koduleht
Artjom Mihhalkov

**Artjom Nikititš Mihhalkov** (vene keeles Артём Никитич Михалков; sündinud 8. detsembril 1975 Moskvas) on vene filminäitleja ja filmilavastaja. 

Ta on 2013. aastast Omskis igal aastal toimuva Rahvusliku debüütfilmide festivali Dviženije president. 2016. aastal näidati festivalil konkursiväliselt tema debüütfilmi. Mihhalkov on mänginud enam kui 25 mängufilmis. 

## Elukäik
Ta õppis aastatel 1992–1993 Ameerika kolledžis Itaalias. 1993. aastal astus ta Üleliidulise Riikliku Kinematograafia Instituuti režii erialale. Oli 1990. aastate teisel poolel Nikita Mihhalkovi filmi "Siberi habemeajaja" režissööri assistent (filmivõtted kestsid kolm aastat, ekraanile jõudis film 1998. aastal). Koostöös Ilja Hržanovskiga valmis tal 1999. aastal 11-minutiline lühifilm "Peatus", mis võitis mitu auhinda, sealhulgas Moskvas toimuval üliõpilasfilmide ja debüütfilmide festivalil Püha Anna ning Kiievi rahvusvahelisel filmifestivalil Molodist. 

2000. aastate alguses asutas Mihhalkov filmiettevõtte Kinodom, mis toodab muusika- ja reklaamklippe ning dokumentaalfilme. Aastatel 2014–2015 juhtis ta telekanalil OTR telesaadet "Kinodviženije". 

2016. aastal lõi Mihhalkov seoses isa Nikita Mihhalkovi 70 aasta juubeliga dokumentaalfilmi "Kas on keeruline olla Mihhalkov?". 

2016. aastal valmis tema esimene täispikk mängufilm – komöödiasugemetega melodraama "Stavka na ljubov".

## Isiklikku
Artjom Mihhalkovi onu Andrei Kontšalovski ja onupoeg Jegor Kontšalovski on filmilavastajad, vanavanemad Sergei Mihhalkov ja Natalja Kontšalovskaja olid lastekirjanikud, vanavanaisa Pjotr Kontšalovski ja vaarisa Vassili Surikov olid maalikunstnikud.

## Viited

## Välislingid
*
*Filmiettevõtte Kinodom koduleht
*
Adolf Stender-Petersen

**Adolf Stender-Petersen** (21. juuli 1893 Peterburi – 16. aprill 1963 Århus) oli Taani slavist, filoloog ja kirjandusajaloolane, kes töötas ka Tartus.

Ta õppis Peterburi Ülikoolis 1912–1915, seejärel Kopenhaagenis. Aastail 1918–1928 vene ja poola keele lektor Göteborgi Ülikoolis.

Aastail 1927–1931 oli ta slaavi filoloogia professor Tartu Ülikoolis. 

Aastast 1931 slaavi filoloogia dotsent ning aastast 1941 professor Aarhusi Ülikoolis, aastail 1945–1947 selle rektor. Aastail 1949–1950 töötas Columbia Ülikoolis New Yorgis.

## Teoseid
*Stender-Petersen, Adolf; Congrat-Butlar, Stefan (eds.) 1954. *Anthology of Old Russian Literature*. New York: Columbia University Press.

## Viited
Aaron Cresswell

**Aaron William Cresswell** (sündinud 15. detsembril 1989 Liverpoolis) on Inglismaa jalgpallur, kes mängib vasakkaitsjana Premier League'i klubis West Ham United.

Ta alustas klubikarjääri Tranmere Roversis. Klubi põhimeeskonnas debüteeris ta Inglismaa tugevuselt neljandas liigas hooajal 2008–09. 2011. aasta suvel liitus ta Inglismaa esiliiga klubiga Ipswich Town. Kohe esimesel hooajal 2011–12 valiti ta Ipswich Towni hooaja parimaks mängijaks. Hooajal 2013–14 valiti ta esiliiga sümboolsesse koosseisu.

2014. aasta juulis sõlmis Cresswell viieaastase lepingu West Ham Unitediga. Ka West Ham Unitedis valiti ta oma esimesel hooajal kohe klubi hooaja parimaks mängijaks.

Debüüdi Inglismaa jalgpallikoondises tegi Cresswell 15. novembril 2016 mängus Hispaania vastu.

## Välislingid

* Profiil West Ham United F.C. kodulehel
Kiievi rahvusvaheline filmifestival Molodist

**Kiievi rahvusvaheline filmifestival Molodist** (ukraina keeles *Київський міжнародний кінофестиваль "Молодість"*) on Ukrainas Kiievis igal aastal toimuv filmifestival. 

Esimest korda toimus festival 1970. aastal. Festival keskendub eeskätt noorte filmilavastajate teoste näitamisele. Festival kuulub 1993. aastast Rahvusvahelise Filmiprodutsentide Liitude Föderatsiooni (FIAPF) otsusega rahvusvaheliselt sertifitseeritud spetsialiseeritud võistlusprogrammiga festivalide hulka.
 
Festivali president aastatel 2001–2012 oli Bogdan Stupka. Festivali peadirektor alates 1992. aastast on Andri Halpahtši. 2018. aastal toimunud 47. Kiievi rahvusvahelise filmifestivali rahvusliku võistlusprogrammi žürii liikmeks kutsuti Tallinnast PÖFF-i direktor Tiina Lokk.

47. Kiievi rahvusvaheline filmifestival pidi toimuma 2017. aasta oktoobris, kuid korraldajad otsustasid ürituse üle viia 2018. aasta maisse. Vastav kooskõlastus saadi FIAPF-ilt ning kõigi A-klassi ja B-klassi rahvusvaheliste filmifestivalide korraldajatelt.

Festivali konkursist on debüütfilmiga osa võtnud terve rida hiljem tuntuks saanud Euroopa lavastajaid (teiste seas Danny Boyle, Aleksei Balabanov, François Ozon ja Stephen Daldry).

Festivali avatseremooniaid on peetud Kiievi esinduslikemais saalides: 2013. ja 2014. aastal Rahvuslikus kunstipalees Ukraina, 2015. ja 2016. aastal Ivan Franko nimelises Rahvuslikus Akadeemilises Draamateatris ning 2018. aastal Ukraina Ooperiteatris.

## Sküüdi hirv
Festivali peaauhind (*Grand prix*) antakse festivali parimale filmile. Peaauhinna laureaat saab taiese "**Sküüdi hirv"** (ukraina keeles *Скіфський олень*) ja 10 000 USA dollarit.

1997. aastast hakati välja andma auhinda panuse eest maailma filmivaramusse. Ka selle auhinna laureaadile antakse Sküüdi hirv. Selle auhinna on saanud teiste seas Sophia Loren (2003), Roman Polański (2005), Catherine Deneuve (2009), Sophie Marceau (2010), Christopher Lambert (2010), Kira Muratova (2015), Ettore Scola, Fjodor Bondartšuk, Irina Skobtseva, Edward Dmytryk, Mario Monicelli ja Jerzy Hoffman.

## Viited

## Välislingid
*Festivali koduleht (ukraina ja inglise keeles)
*Pildil filmiauhind Sküüdi hirv. korrespondent.net, 25. mai 2018 (vene keeles)
*Festivali arhiiv. molodist.com (ukraina keeles)
Tallinna Toidumess

**Tallinna Toidumess** (rahvusvahelise nimega **Tallinn FoodFest**) on Tallinnas toimuv toiduteemaline mess. Messi korraldab Profexpo OÜ.

Esimene mess toimus 1993.

Messi raames kuulutatakse välja aasta kokk.

## Viited

## Välislingid
*Messi koduleht
Tallinna Vene Lütseum

**Tallinna Vene Lütseum** võib viidata kahele Tallinna koolile:
*Tallinna Linnamäe Vene Lütseum
*Tallinna Õismäe Vene Lütseum

## Vaata ka
*Tartu Vene Lütseum
*Tallinna Prantsuse Lütseum
Melanie Laid

**Melanie Laid** (abielus **Melanie Kull**; 4. juuni 1885 Mändjala, Kaarma Suurvald, Saaremaa – 1941) oli endine Johan Pitka koduabiline, kes asus Vabadussõjas tsiviilisikuna vabatahtlikult teenima laiarööpmelisele soomusrongile nr 1, kus teda hakati seetõttu austavalt kutsuma nimega "Soomusrongi Mari" (või lihtsalt "Rongi Mari"). 

## Elulugu
Melanie Laid sündis 1885. aastal Saaremaal Kaarma Suurvallas Mändjala külas, kus ta meremehest isal Friedrich Laidil oli paarivakane vabadikukoht.

Õppis 6–7-aastaselt kaks talve Nasva külakoolis. Seejärel töötas pere vanima lapsena alates kaheksandast eluaastast Saaremaa peredes lapsehoidjana.

1917. aastal tuli Tallinna lähedale taluteenijaks ja 1918. aastal asus tööle Tallinnas Johan Pitka perekonna teenijana, kus töötas kuni Pitka käimasoleva Vabadussõja tõttu oma perekonna 1918. aasta detsembris Inglismaale sõjapakku saatis.

Avaldas seejärel soovi asuda mõnele Pitkale alluvale soomusrongile, et "koos teistega isamaad kaitsta". Pitka tuli ta soovile vastu ja 1918. aasta detsembri teisel poolel asuski Melanie Laid sel ajal rindelt Tallinnas viibivale laiarööpmelisele soomusrongile nr 1, kus teenis tsiviilisikust rongiteenijana kuni 1919. aasta novembrini. 

Melanie Kull maeti Tallinna Vana-Kaarli kalmistule 7. detsembril 1941.

## Vaata ka
* Anna Vares-Kukk
* Salme Bergmann-Ilmet

## Kirjandus
*Melanie Laid, "Vabadussõja veteran jutustab. "Soomusrongi Mari" mälestusi" // Sõdur 1938, nr 28-34. 
*Alo Lõhmus, "Priius, kallis anne. Elu ja surm Vabadussõja kõige raskemal ajal." Alo Lõhmus ja OÜ Hea Lugu, 2014.

## Välislingid
*Võidukad soomusronglased taastasid eestlaste eneseusu (Postimees 2008)
*«Soomusrongi Mari» Melanie Laid aitas sõduritega kõrvu Eestil vabaduse kätte võidelda (Postimees 2018)
*geni.com
Rehvisõlm

**Rehvisõlm** (vene tõlkes **õigesõlm**, ka **meremehesõlm** või **kalamehesõlm** rahvakeeli **umbsõlm**) on sõlm, mid kasutatakse kahe nööriotsa kokku sidumiseks. Suurte pingete korral, eriti kui nöör märgub, jookseb umbsõlm tugevalt kinni.

**Rehvisõlm aasadega** seotakse tavaliselt kingapaeltele. Heaks omaduseks on see, et sõlm on kergesti lahtivõetav.

## Kirjandus
* Jaan Künnap. *Sõlmed ja pleisid*. 2016. ISBN 9789949388738
* Clifford W. Ashley. *The Ashley Book of Knots*. Doubleday & Company, Inc., New York, 1944.
Lea Kõiv

**Lea Kõiv** (sündinud 22. oktoobril 1961) on eesti ajaloolane ja arhivaar. 

Ta on lõpetanud 1984. aastal Tartu Riikliku Ülikooli ajaloo erialal. Ta kaitses Tartu Ülikoolis 2006. aastal magistritöö "Johannes Gutslaff ja tema "Lühike teade ja õpetus"" (juhendaja Tiit Rosenberg) ning 2022. aasta jaanuaris doktoritöö "Kirikukorraldus ja vaimulik elu rootsiaegses Tallinnas" (juhendaja Enn Küng).

Ta uurib peamiselt kirikulugu ja usuelu 17. sajandi Eestis ning Tallinna Linnaarhiivi ajalugu. On koostanud ise ja koostöös teistega Tallinna Linnaarhiivi väljaandeid.

Alates 1996. aastast on ta Tallinna Linnaarhiivi juhataja asetäitja.

## Teosed
* *Tallinn tules. Dokumente ja materjale Tallinna pommitamisest 9./10. märtsil 1944*. Koostanud Jüri Kivimäe ja Lea Kõiv. Tallinna Linnaarhiivi Toimetised 2. Tallinn 1997. 
* *Books and Libraries in the Baltic Sea Region from the 16th to the 18th Century = Bücher und Bibliotheken im Ostseeraum vom 16. bis zum 18. Jahrhundert*. Koostanud Tiiu Reimo, Lea Kõiv. Tallinn, 2006.
* *Ex archivo civitatis. Tallinna Linnaarhiivi ajaloost*. Koostaja Lea Kõiv. Tallinna Linnaarhiivi Toimetised 12. Tallinn, 2008.
* *Die Archive Estlands im europäischen Kontext. Vorträge der Konferenz im Tallinner Stadtarchiv vom 15. bis zum 16. September 2005 / Estonian archives in the European context*. Koostaja Lea Kõiv. Tallinn, Eesti Arhivaaride Ühing, 2012
* *Tallinna ajaloo lugemik. Dokumente 13.-20. sajandini*. Koostanud Tiina Kala, Juhan Kreem, Lea Kõiv, Kalmer Mäeorg, Anu Mänd, Triin Parts. Tallinna Linnaarhiivi Toimetised 14. Tallinn, 2014.

## Isiklikku
Alates 1985. aastast on ta abielus ajaloolase Mait Kõivuga. Nende tütred on laulja ja riigiametnik Epp Kõiv ning filosoof Riin Kõiv.

## Viited

## Välislingid
* Lea Kõiv Eesti Teadusinfosüsteemis
Josine Papenbusch

**Josine Papenbusch** (surnud umbes 1544) oli Tallinna ämmaemand ja Oleviste kiriku jutlustaja Simon Wanradti abikaasa. 

Ta oli rae teenistuses nn linnaämmaemand. Tema lähem päritolu pole teada, tõenäoliselt oli ta Tallinna sisserännanu ning Wanradt võis olla juba tema teine abikaasa.

1537. aastal jättis Wanradt oma naise ja alaealised lapsed maha ning põgenes koos lõbunaisega. 1542. aastal kostis Viljandi komtuur Johann von der Recke Tallinna rae ees, et Wanradtile antaks välja tema abikaasa ja raamatud. Tallinna raad keeldus, osutusega Matteuse evangeeliumile 5:19 teatas avalikult, et Wanradt on purustanud abielutruuduse ja -kohustuse, Josinel pole aga mingit süüd ning ta vaba uuesti abielluma. Sellega kuulutas Tallinna raad ilmaliku võimuna abielu lahutatuks. Tegu on varaseima teatega abielulahutusest reformatsioonijärgses Tallinnas.

Tallinna Linnaarhiivis on hoiul Josine surma järel koostatud varainventar, mis pärineb 1544. aasta 7. juunist. Naine jättis maha heal järjel majapidamise, tal oli hõbedast lauanõusid, uhkeid rõivaid ja ehteid, samuti arvukalt eri sorti kuldmünte. Tallinna raearhiivis säilinud dokumendi järgi ulatus Josine varanduse väärtus üle 15 000 Riia marga. Naise jõukus osutab muuhulgas, et tegu oli professionaalse ja kogukonnas hinnatud ämmaemandaga. Wanradt üritas aastaid Josinest jäänud pärandust kätte saada, kuid pole teada, kas see õnnestus.
## Viited

## Kirjandus
* Julius Woldemar Dehio. *Mitteilungen über die Medicinalverhältnisse Alt-Revals. – Beiträge zur Kunde Ehst-, Liv- und Kurlands 1894*. Bd IV, 219–294.
* Heino Gustavson. *Meditsiinist vanas Tallinnas*. Tallinn, 1969.
* Inna Põltsam-Jürjo. *„ ..., sest ämmaemandad pole linna heaks vähem vajalikud kui kaplan ...“ Ämmaemandatest Eestis keskajal ja varauusaja algul*. – Tuna 4/2018, 19–32.
Geni keel

**Geni keel** (on kasutatud ka nimetusi *mina keel* ja *popo keel*) on peamiselt Beninis ja Togos kõneldav gbe keel.

Geni keelt räägib umbes 330 000 inimest.

Nagu kõik gbe keeled, on ka geni keel toonikeel.

## Viited
İstanbuli Püha Jüri katedraal

**Püha Georgi katedraal** on İstanbulis asuv Konstantinoopoli patriarhaadi peakirik.

Kirik on Konstantinoopoli oikumeenilise patriarhi residents umbes aastast 1600. Enne Konstantinoopoli langemist aastal 1453 oli patriarhaadi peakirikuks Hagia Sophia katedraal, seejärel lühikest aega Apostlite kirik ja Pammakaristose kirik.

Kirik on pühitsetud pühale Jürile.
Wolfgang Herrndorf

**Wolfgang Herrndorf** (12. juuni 1965 Hamburg – 26. august 2013 Berliin) oli saksa kirjanik, kunstnik ja raamatuillustraator.

## Elu ja looming
Wolfgang Herrndorf õppis Nürnbergi kujutavate kunstide akadeemias maalimist. Ta töötas erinevates kirjastustes illustraatori ja kirjanikuna. 
2002. aastal ilmus tema debüütromaan "In Plüschgewittern". Kriitikud liigitasid romaani popkultuuri teoseks. 2007. aastal ilmus omavahel seotud lühijuttude kogu "Diesseits des Van-Allen-Gürtels".
 
Kirjanikuna saavutas Herrndorf läbimurde 2010. aastal, kui ilmus tema arenguromaan "Tschick" (e.k. "Miks me varastasime auto"), mille peategelased on umbes 14-aastased. Romaani on saksakeelsena müüdud üle kahe miljoni eksemplari, seda on korduvalt auhinnatud ja tõlgitud kümnetesse keeltesse. 2011 ilmus romaan "Sand", milles on ühendatud kriminaalromaani, ühiskondliku romaani ja ajaloolise romaani jooned. Järgmisel aastal sai ta selle eest Leipzigi raamatumessi auhinna. 
 
Herrndorf oli kirjanike jalgpallimeeskonna Autonama liige.
 
Veebruaris 2010 diagnoositi kirjanikul pahaloomuline ajukasvaja ning Herrndorf hakkas pidama blogi "Arbeit und Struktur", milles kirjeldas oma elu selle haigusega. See ilmus 2013 postuumselt raamatu kujul, nii nagu kirjanik oli soovinud.
 
26. augustil 2013 sooritas Herrndorf Berliinis enesetapu. 
 
2014. aastal avaldati romaani "Tschick" lõpetamata järg, mis oli kirjutatud naistegelase Isa vaatepunktist. Selle pealkiri oli "Bilder deiner großen Liebe". Aasta hiljem lavastati romaan Dresdeni Staatsschauspieli teatris.

## Tunnustus
*2008 – Saksa jutustajaauhind ("Diesseits des Van-Allen-Gürtels")
*2011 – Leipzigi raamatumessi ilukirjandusauhinna nominatsioon ("Tschick")
*2011 – Saksa noortekirjanduse auhind ("Tschick")
*2012 – Hans Fallada auhind
*2012 – Leipzigi raamatumessi ilukirjandusauhind ("Sand")

## Eesti keeles ilmunud
* "Miks me varastasime auto", tõlkinud Terje Loogus, Tallinn, Eesti Raamat 2018. Raamat on valitud Eesti Lastekirjanduse Keskuse 2018. aasta parimate noorteraamatute hulka.

## Viited

## Välislingid
*Blogi "Arbeit und Struktur"
Michael O'Neill

**Michael Andrew Martin O'Neill** (sündinud 5. juulil 1969 Portadownis) on Põhja-Iirimaa jalgpallitreener ja endine mängija (poolkaitsja).

Ta alustas klubikarjääri 1984. aastal Coleraine'is. Klubikarjääri jooksul mängis ta põhiliselt Inglismaal ja Šotimaal, sealhulgas Inglismaa klubides Newcastle United (1987–1989) ja Wigan Athletic (1998–2000) ning Šotimaa klubides Dundee United (1989–1993) ja Hibernian (1993–1996).

Põhja-Iirimaa jalgpallikoondisse kuulus O'Neill aastatel 1988–1996. Ta mängis koondises 31 ametlikus kohtumises ja lõi neli väravat.

O'Neill alustas tööd treenerina 2006. aastal. Aastatel 2006–2008 oli ta Šotimaa tugevuselt kolmanda liiga klubi Brechin City peatreener. Seejärel aastatel 2009–2011 Iirimaa kõrgliigaklubi Shamrock Roversi peatreener.

Alates 2011. aasta detsembrist kuni 2020. aasta aprillini oli ta Põhja-Iirimaa koondise peatreener. Tema juhtimisel jõudis Põhja-Iirimaa 2016. aasta Euroopa meistrivõistlustele, kus pääseti kaheksandikfinaali.

2019. aasta novembris määrati O'Neill Inglismaa esiliigaklubi Stoke City peatreeneriks.

Alates detsembrist 2022 on ta taas Põhja-Iirimaa koondise peatreener.

## Viited
Waldemar Herdt

**Waldemar Herdt** (sündinud 28. novembril 1962 Zabelovkas Kustanai oblastis Kasahhi NSV-s) on Saksamaa poliitik, ta kuulub parteisse Alternatiiv Saksamaale. Ta valiti 2017. aastal Bundestagi liikmeks.

Ta sündis aastal 1962 Zabelovkas Žitikara rajoonis Kustanai oblastis Kasahhi NSV-s. Ta lõpetas aastal 1984 Kasahstani Põllumajanduse Instituudi põllumajandusinseneri kvalifikatsiooniga. Aastatel 1984–1985 teenis ta Nõukogude armees. Aastatel 1991–1993 töötas ta Kasahstanis kolhoosiesimehena.

Aastal 1993 sõitis ta perega Saksamaale. Ta asus tööle Alam-Saksimaa liidumaale Vechta kreisi Neuenkirchen-Vördeni valda põllumajanduslikku ettevõttesse. Aastal 1996 asus ta tööle eraettevõtjana ehitus- ja finantssektorisse.

24. septembril 2017 valiti ta Bundestagi saadikuks (partei Alternatiiv Saksamaale ridades), kuhu ta kuulus ametiaja lõpuni 2021. aastal. Ta kandideeris taas 2021. aastal valimistel, kuid ei saanud kohta Bundestagis.

Ta on nimetanud 2014. aasta kogu Krimmi rahvahääletust legitiimseks ning on toetanud Krimmi tunnustamist Venemaa territooriumina. Samuti on ta osalenud Rahvusvahelises Russofiilide Liikumises.

## Välislingid
* Waldemar Herdti elulugu Bundestagi kodulehel
Aaron Mooy

**Aaron Frank Mooy** (sündinud 15. septembril 1990 Sydneys) on Austraalia jalgpallur, kes mängib poolkaitsjana Šotimaa kõrgliigaklubis Celtic ja Austraalia jalgpallikoondises.

Ta liitus 2006. aastal Inglismaa klubiga Bolton Wanderers, kuid klubi põhimeeskonnas ta debüüti ei teinud. 2010. aastal liitus ta Šotimaa kõrgliiga klubiga St Mirren. 2012. aasta juunis suundus ta tagasi kodumaale, sõlmides lepingu Austraalia kõrgliiga klubiga Western Sydney Wanderers. Hooajal 2012–13 võitis ta klubiga Austraalia liiga põhihooaja. 2014. aasta mais liitus ta teise Austraalia kõrgliiga klubiga, Melbourne City. Hooajal 2015–16 lõi ta liigas 11 väravat. Mõlemal Melbourne Citys veedetud hooajal valiti ta Austraalia liiga sümboolsesse koosseisu, samuti mõlemal korral Melbourne City hooaja parimaks mängijaks (hooajal 2015–16 jagas ta tunnustust Bruno Fornaroliga).

2016. aasta juunis sõlmis ta kolmeaastase lepingu Inglismaa kõrgliiga klubiga Manchester City, kuid läks kohe laenule Inglismaa esiliiga klubisse Huddersfield Town. Hooajal 2016–17 kindlustas ta Huddersfield Towniga pääsu Inglismaa kõrgliigasse. Samal hooajal valiti Mooy esiliiga sümboolsesse koosseisu ja Huddersfield Towni hooaja parimaks mängijaks. 2017. aasta juunis sõlmis ta Huddersfield Towniga püsiva lepingu. 2019. aasta augustis suundus ta üheks hooajaks laenule Brighton & Hove Albioni. Kuigi ta oli sõlminud Brighton & Hove Albioniga hooaja keskel kolme ja poole aasta pikkuse lepingu, siirdus ta sama aasta augustis Hiina kõrgliigaklubisse Shanghai SIPG.

2022. aasta juulis sõlmis ta kaheaastase lepingu Celticuga.

Debüüdi Austraalia jalgpallikoondises tegi Mooy 7. detsembril 2012 mängus Guami vastu ning lõi selles mängus ka oma esimese koondisevärava. Ta on kuulunud Austraalia koondisse 2017. aasta FIFA konföderatsioonide karikaturniiril ja 2018. aasta maailmameistrivõistlustel.

## Saavutused
;Western Sydney Wanderers
*A-League'i Premiership: 2012–13

## Viited

## Välislingid
Brandon Carter

**Brandon Carter** (sündinud 26. mail 1942 Sydneys Austraalias) on austraalia päritolu füüsik ja astrofüüsik. 

Carteri pere kolis 1954. aastal Austraaliast Šotimaale. 1964. aastal lõpetas ta Cambridge'i Ülikooli bakalaureusekraadiga. Sai Cambridge'ist 1968. aastal filosoofiadoktori (PhD) ja 1976. aastal teadusdoktori (*Doctor of Science*) kraadi.

Carter töötas Cambridge'i Ülikoolis kuni 1975. aastani (1968–1972 järeldoktorina astronoomia instituudis ning 1973–1975 lektorina rakendusmatemaatika ja teoreetilise füüsika osakonnas), seejärel siirdus Pariisi observatooriumi, kus töötas teadurina astrofüüsika osakonnas ning aastatel 2002–2009 Pariisi observatooriumi uurimisasutuses Laboratoire de l'Univers Théorique uurimisdirektorina. 2009. aastal ta emeriteerus.

## Teadus
Ta on tuntud oma töödega üldrelatiivsusteooria ja astrofüüsika alalt. Koos Stephen Hawkingi ja James Bardeeniga sõnastas Carter 1973. aastal mustade aukude mehaanika neli reeglit. Need reeglid kujutavad endast füüsikalisi tingimusi, millele mustad augud eeldatavasti vastama peavad ja mis on analoogsed termodünaamika seadustele.

### Antroopsusprintsiip
Carter sõnastas 1973. aastal nn. antroopsusprintsiibi, mille kohaselt on Universumi ehitus ja areng täpselt sellised, et seal saaks eksisteerida inimene (vaatleja).

## Tunnustus
*1981 – valiti Londoni Kuningliku Seltsi liikmeks

## Publikatsioone
Bardeen, J. M.; Carter, B.; Hawking, S. W. The four laws of black hole mechanics. Comm. Math. Phys. 31 (1973), no. 2, 161–170. https://projecteuclid.org/euclid.cmp/1103858973#ui-tabs-1

## Viited
John Leslie

**John Andrew Leslie** (sündinud 2. augustil 1940) on Kanada filosoof. 

Ta õppis Inglismaal. Lõpetas 1962. aastal Oxfordi Ülikooli bakalaureusekraadiga filosoofia ja psühholoogia alal. 1971. aastal sai Oxfordist magistrikraadi (*M.Litt.*) filosoofia alal.  Naasis Kanadasse. Sai Ontarios asuva Guelphi Ülikooli filosoofialektoriks, tõusis 1982. aastal professoriks. Emeriteerus 1999. aastal. 2005. aastal sai Victoria Ülikooli filosoofia adjunktprofessoriks.

Leslie on töötanud peamiselt teadusfilosoofia, religioonifilosoofia, metafüüsika, vaimufilosoofia ja esteetika vallas.

## Tunnustus
*1997 – valiti Kanada Kuningliku Seltsi liikmeks

## Teosed
*1979 – *Value and Existence*. Blackwell
*1989 – *Universes*. Routledge 
*1990 – *Physical Cosmology and Philosophy*. Macmillan
**1998 – *Modern Cosmology and Philosophy*. Prometheus Books (täiendatud väljaanne) 
*1996 – *The End of the World: The Science and Ethics of Human Extinction*. Routledge
*2001 – *Infinite Minds: A Philosophical Cosmology*. Oxford University Press 
*2007 – *Immortality Defended*. Blackwell
*2013 – *The Mystery of Existence: Why is there Anything At All?*. Wiley-Blackwell

## Viited

## Välislingid
*John Leslie - Pantheism: Is God All Reality?. Youtube, 30. august 2014
Põhja-Vidzeme biosfääri kaitseala

**Põhja-Vidzeme biosfääri kaitseala** (läti keeles *Ziemeļvidzemes biosfēras rezervāts*) on kaitseala Põhja-Lätis, Läti ainus biosfäärikaitseala. 

Põhjas piirneb kaitseala Eesti-Läti riigipiiriga. Kaitseala pindala on 4576 km² (umbes 6% Läti pindalast). Kaitseala administratiivne keskus asub Salacgrīvas.

Kaitseala moodustati 1997. aastal.
Ningbo-Zhoushani sadam

**Ningbo-Zhoushani sadam** on sadam Hiinas Zhejiangi provintsis, riigi üks tähtsamaid ja suuremaid sadamaid. Sadama kogukäive on üle 1 miljardi tonni.

Sadamas on 191 kaid.

2008 sõlmis see sadam koostöölepingu Tallinna sadamaga.
NOS (auhind)

**NOS** (lühend venekeelsest fraasist Новая словесность 'uus sõnakunst') on Venemaa kirjandusauhind. Auhinda antakse venekeelsete proosa autoritele. Auhinna asutas 2009 Mihhail Prohhorovi Fond (vene Фонд Михаила Прохорова), tähistades sellega Nikolai Gogoli 200. sünniaastapäeva.

2014 pälvis auhinna Eestis elav Andrei Ivanov teose "Harbini ööliblikad" eest.
Paavsti kultuurinõukogu

**Paavsti kultuurinõukogu** (ladina keeles *Pontificium Consilium de Cultura*) on Vatikanis asuv asutus; Rooma kuuria üksus. Aastast 2007 on nõukogu eesotsas Gianfranco Ravasi. Nõukogu eesmärkide seas on edendada dialoogi eri kultuuride vahel, samuti uurida uskmatute ja usklike omavahelisi suhteid.

Nõukogu asutas 20. mail 1982 paavst Johannes Paulus II.

Nõukogu annab välja medalit Per Artem ad Deum.
Valence

**Valence** on linn Prantsusmaal Rhône'i jõe vasakul kaldal, Drôme'i departemangu keskus.

Linnas elab 63 405 inimest (2010).

Minevikus oli Valence Rooma riigi linn (Valentia) Gallia Narbonensise provintsis.

## Viited